Аллаһы кешесе Мусаның догасы.+ 90 И Йәһвә, буыннан-буынга син — безнең өчен яшәү урыны.*+ 2 Таулар туганчы,Син җирне һәм җиһанны булдырганчы,*+Мәңгедән-мәңгегә син — Аллаһы.+ 3 Син үлемле кешене туфракка кайтарасың,«Адәм уллары, кайтыгыз»,— дип әйтәсең.+ 4 Синең күзеңдә мең ел кичә үтеп киткән көн шикелле,+Төннең бер өлеше* шикелле. 5 Син аларны кинәт алып китәсең,+ һәм алар төш кебек юк була. Иртән алар — үсеп чыккан үлән шикелле.+ 6 Ул иртән ачылып, яңара,Ә кичен шиңә дә корып бетә.+ 7 Синең ачуыңнан без юк ителәбез,+Ярсуыңнан котыбыз алына. 8 Сиңа безнең җинаятьләребез билгеле,*+Яшерен эшләребез йөзеңнең яктылыгы белән фаш ителә.+ 9 Көннәребез* ярсулы ачуыңнан сүнә,Елларыбыз тик бер пышылдау* кебек бетә бара. 10 Гомер көннәребез — 70 ел,Ә бик нык булсак — 80 ел.+ Әмма алар бәла һәм газап белән тулы. Алар тиз уза, һәм без юк булабыз.+ 11 Ярсуыңның көчен кем үлчи ала? Ярсулы ачуың үзең лаек булган тирән хөрмәт кебек үк бөек.+ 12 Көннәребезне санарга өйрәт,+Шулчак без зирәк йөрәкле булырбыз. 13 И Йәһвә, кайт!+ Бу тагын күпме булыр?+ Хезмәтчеләреңне кызган.+ 14 Иртән безне тугры мәхәббәтең+ белән туендыр,Шулчак без шатланып аваз салырбыз һәм гомер буе сөенербез.+ 15 Ничәмә көннәр газап чиктергән булсаң,+Ничәмә еллар бәла кичергән булсак, шатлыгыбыз да шулкадәр булсын.+ 16 Хезмәтчеләрең эшләреңә күз салсын иде,Аларның уллары бөеклегеңне күрсен иде.+ 17 Аллаһыбыз Йәһвәнең илтифаты өстебездә булсын иде,Кулларыбыз кылган эшләрне уңдырсаң* иде. Әйе, кулларыбыз кылган эшләрне уңдырсаң* иде.+
Искәрмәләр
^ Я, бәлки, «безнең сыенычыбыз».
^ Яки «тулгак тоткандагыдай булдырганчы».
^ Сүзгә-сүз «бер сагы». Төн, күрәсең, өч өлешкә бүленгән булган. Аның һәр өлеше як. 4 сәгать дәвам иткән.
^ Сүзгә-сүз «Син җинаятьләребезне үз алдыңа куясың».
^ Яки «Гомеребез».
^ Яки «сулыш».
^ Яки «ныгытсаң».
^ Яки «ныгытсаң».